КОМИ РЕСПУБЛИКАСА ЮРАЛЫСЬЛÖН ИНДÖД

**«Коми Республикаса Юралысьлöн да Коми Республикаса Правительстволöн Администрация йылысь» Коми Республикаса Юралысьлöн 2002 во урасьöм тöлысь 1 лунся 64 №-а Индöдö вежсьöмъяс пыртöм йылысь**

Шуа:

1. Пыртны «Коми Республикаса Юралысьлöн да Коми Республикаса Правительстволöн Администрация йылысь» Коми Республикаса Юралысьлöн 2002 во урасьöм тöлысь 1 лунся 64 №-а Индöдö татшöм вежсьöмъяс:

Коми Республикаса Юралысьлöн да Коми Республикаса Правительстволöн Администрация йылысь положениеын, мый вынсьöдöма Индöдöн (содтöд):

II юкöдын:

1) 1 пунктö содтыны татшöм выль öкмысöд абзац:

«участвуйтö Коми Республикаын юöрöн могмöдöм да юöр ресурсъясöн вöдитчöм юкöнын öтувъя политика лöсьöдöмын да збыльмöдöмын, координируйтö Коми Республикаса олöмö пöртысь власьт органъяслысь, Коми Республикаса государственнöй органъяслысь юöрöн могмöдан юкöнын удж;»;

2) 2 пунктö содтыны татшöм выль дас кыкöд – дас öкмысöд абзацъяс:

«мöдöдö урчитöм кадö Россия Федерацияса юстиция министерстволöн Коми Республикаын веськöдланiнö Коми Республикаса оланпас балаяс, Коми Республикаса Юралысьлысь, Коми Республикаса Правительстволысь нормативнöй правовöй акт балаяс, а сiдзжö официальнöй издание экземпляръяс, кöнi йöзöдöны Коми Республикаса нормативнöй правовöй актъяс;

мöдöдö урчитöм кадö Коми Республикаса прокуратураö Коми Республикаса Правительстволысь нормативнöй правовöй актъяс «Нормативнöй правовöй актъяс да нормативнöй правовöй акт балаяс серти коррупциялы паныд экспертиза нуöдöм йылысь» Федеральнöй оланпаслöн 3 статьяса 2 юкöнын индöм юалöмъяс серти;

котыртö да нуöдö Коми Республикаса Юралысьлöн, Коми Республикаса Правительстволöн, Администрациялöн нормативнöй правовöй актъяс да Коми Республикаса Юралысьлöн, Коми Республикаса Правительстволöн, Администрациялöн нормативнöй правовöй акт балаяс серти коррупциялы паныд экспертиза;

сöвмöдö юöр общество да лöсьöдö Коми Республикаын электроннöй правительство;

сöвмöдö юöр технологияяс да паськöдö наöн вöдитчöм юöр босьтан, обработайтан да сетан удж котыртöмын;

сетö урчитöм компетенция серти йöзлы государственнöй юöр да консультация сетан услугаяс «Öтуввез» сеть пыр, сы лыдын лöсьöдö механизмъяс, кутшöмъяс отсöгöн электроннöя бура öтув уджалöны государственнöй услуга босьтысьяс государственнöй услуга сетысь государственнöй власьт органъяскöд;

сöвмöдö Коми Республикаса государственнöй органъяслöн удж йылысь юöр гражданалы босьтны позянлуна системаяс информационно-коммуникационнöй технологияясöн вöдитчöмöн;

пыртö Коми Республикаса олöмö пöртысь власьт органъяслöн, Коми Республикаса Юралысьöн либö Коми Республикаса Правительствоöн котыртöм Коми Республикаса государственнöй органъяслöн удж помшуöмъяс серти мониторинглысь автоматизируйтöм система да видзöдö сы бöрся;».

2. Тайö Индöдыс вынсялö сійöс кырымалан лунсянь.

Коми Республикаса Юралысь В.Гайзер

Сыктывкар

2010 вося моз тöлысь 2 лун

107 №

Вуджöдiс Кузнецова Н.А., 2 548 пас